
	Татарстан Республикасы сәнәгатен цифрлы трансформацияләү торышы һәм перспективалары турында

	


Татарстан Республикасы сәнәгатен цифрлы трансформацияләү торышы һәм перспективалары турында Татарстан Республикасы Премьер-министры урынбасары – Татарстан Республикасы сәнәгать һәм сәүдә министры 
О.В. Коробченко мәгълүматын тыңлап, Татарстан Республикасы Дәүләт Советы Президиумы КАРАР БИРӘ:
1. Татарстан Республикасы сәнәгатен цифрлы трансформацияләү торышы һәм перспективалары турындагы мәгълүматны игътибарга алырга. 

2. Татарстан Республикасы Министрлар Кабинетына сәнәгать секторында цифрлы өлгергәнлеккә ирешү максатларында ясалма интеллект технологияләрен үстерү программаларын үтәү буенча республика башкарма хакимияте тармак органнары эшчәнлеген координацияләүне көчәйтергә һәм өстенлекле үсеш юнәлешләре арасында ресурсларны нәтиҗәле бүлүне тәэмин итүне тәкъдим итәргә.
3. Татарстан Республикасы Сәнәгать һәм сәүдә министрлыгына һәм Татарстан Республикасы Дәүләт идарәсен цифрлы нигездә үстерү, мәгълүмат технологияләре һәм элемтә министрлыгына түбәндәгеләрне тәкъдим итәргә: 
3.1. Цифрлы инновацияләрнең мәгълүмати иминлеге һәм сәнәгать белешмәләрен яклау өлкәсендә стандартлар һәм иң яхшы тәҗрибәләр кертергә.

3.2. Технологик суверенитетны тәэмин итү максатларында дәүләт ярдәменең гамәлгә ашырыла торган проектлары һәм программалары составындагы импортны алмаштыра торган ил программаларына ярдәм итү күләмен арттыру мөмкинлеген карарга.
4. Татарстан Республикасы Мәгариф һәм фән министрлыгына  Татарстан Республикасы Сәнәгать һәм сәүдә министрлыгы һәм белем бирү эшчәнлеген гамәлгә ашыра торган оешмалар белән бергә Татарстан Республикасының сәнәгать предприятиеләре белән хезмәттәшлектә цифрлы трансформацияләүне гамәлгә ашыру өчен кирәкле компетенцияләр кытлыгын бетерүгә һәм хезмәт җитештерүчәнлеген арттыруга юнәлдерелгән ясалма интеллект технологияләренә өйрәтүнең махсуслаштырылган программаларын эшләүне һәм гамәлгә ашыруны тәкъдим итәргә.  
5. Татарстан Республикасы Сәнәгать һәм сәүдә министрлыгына Татарстан Республикасы Икътисад министрлыгы һәм Татарстан Республикасы Дәүләт идарәсен цифрлы нигездә үстерү, мәгълүмат технологияләре һәм элемтә министрлыгы белән бергә, инновацион технологияләрне гамәлгә кертүгә кластерлы якын килүне кулланып, төбәк сәнәгать кластерларын, индустриаль паркларны һәм махсус икътисадый зоналарны үстерү өстенлекләренә цифрлы технологияләрне интеграцияләү мәсьәләләрен кертүне тәкъдим итәргә.
6. «Татмедиа» матбугат һәм массакүләм коммуникацияләр буенча республика агентлыгына Татарстан Республикасы кече һәм урта бизнес предприятиеләре ассоциациясе ярдәмендә кече һәм урта предприятиеләргә сәнәгатьнең дәүләт мәгълүмат системасы платформасы мөмкинлекләре һәм дәүләт ярдәме чаралары турында мәгълүмат бирүне дәвам итүне тәкъдим итәргә.
7. Татарстан Республикасы Дәүләт Советының Икътисад, инвестицияләр һәм эшкуарлык комитетына республика башкарма хакимияте тармак органнары белән бергә сәнәгать секторы һәм фәнни бергәлекләр белән хезмәттәшлектә заманча цифрлы технологияләрне үстерү өлкәсендәге мөнәсәбәтләрне җайга сала торган законнарны камилләштерү максатларында хокук куллану практикасын мониторинглауны һәм норматив хокукый базага анализ ясауны дәвам итәргә.

8. Әлеге карарның үтәлешен тикшереп торуны Татарстан Республикасы Дәүләт Советының Икътисад, инвестицияләр һәм эшкуарлык комитетына йөкләргә. 

